
UTKAST
Instituttene ved Det matematisk-naturvitenskapelige fakultet skal ha en utdanningsleder, utpekt av instituttleder.  
Utdanningsleder inngår i instituttets ledergruppe (nivå 3), og har et overordnet og koordinerende ansvar for alle studieprogrammene ved instituttet.  Studieprogrammene har som utgangspunkt hver sin programrådsleder/phd-leder, som deltar i studieutvalget ved instituttet.  Studieutvalget ledes av utdanningsleder. Phd leder rapporterer til utdanningsleder i saker som angår opplæringsdelen for phd.  
Utdanningsleder representerer instituttet i fakultetets studieutvalg.  
Nærmere om utdanningsleders oppgaver: 
· Holde instituttets studieutvalg orientert om utviklingen i fakultetets arbeid med utdanningsstrategiske og –politiske spørsmål
· Bidra til arbeidet med gjennomføring av fakultetets utdanningsstrategi
· Sørge for at fakultetsstyrets og dekanens beslutninger innen området blir implementert på instituttet
· Ha ansvar for at gjennomføring av aktiviteter som beskrevet i fakultetets kvalitetssikringssystem, og at eventuelle svakheter som blir avdekket rettes opp
· Ha ansvar for at det etableres gode rutiner for internasjonalisering: Legge til rette for hensiktsmessige ordninger for utreisende studenter og se til at innreisende får et godt engelskspråklig tilbud
· Sørge for godt samarbeid og tydelig ledelse der undervisningsaktiviteter går på tvers av institutter

